{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o provedbi mjere 17 »Upravljanje rizicima«, podmjere 17.1. »Osiguranje usjeva, životinja i biljaka« iz Programa ruralnog razvoja Republike Hrvatske za razdoblje 2014. – 2020."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Centar za poljoprivredu i ruralni razvoj Primorsko-goranske županije","PRAVILNIK","Poštovani,\nu potpunosti podupiremo dvije važne promjene u prijedlogu Pravilnika, smanjenje praga gubitka i povećanje intenziteta potpore. Također, činjenica da korisnici više ne moraju platiti cjelokupni iznos premije, već je dovoljna uplata 30% premije osiguranja je definitivno pozitivna.\nUz sve navedeno predlažemo i jednu značajnu promjenu u članku 6.st.1.t.d). Smatramo kako formulacijom kojom se \"pokriva isključivo gubitke godišnje proizvodnje korisnika...\" u nepovoljan položaj se stavljaju korisnici koji osiguravaju višegodišnje nasade. \nČinjenica je da će nastupanjem nekog od osiguranih rizika nastati šteta i na urodu u toj godini, međutim, vrlo često dolazi do oštećenja nasada i umanjenja njegove vrijednosti koju on ima u tom trenutku, kao i smanjenja uroda ili njegovog cjelokupnog gubitka u budućnosti. Zbog navedenih razloga predlažemo uvođenje mogućnosti osiguranja višegodišnjih nasada kroz police osiguranja koje će u svojem trajanju biti prilagođene predviđenom trajanju nasada. Visina premije bi se ugovarala sukladno vrijednosti samoga nasada, kao i vrijednosti plodova koje on donosi i koje će donositi u budućnosti. \n\nS poštovanjem,\n\nDalibor Šoštarić, ravnatelj CPRR PGŽ","Nije prihvaćen","Sukladno članku 37. stavku 1. Uredbe (EU) br. 1305/2013 Europskog parlamenta i Vijeća od 17. prosinca 2013. o potpori ruralnom razvoju iz Europskog poljoprivrednog fonda za ruralni razvoj (EPFRR) i stavljanju izvan snage Uredbe Vijeća (EZ) br. 1698/2005 i njenim izmjenama i dopunama potpora se dodjeljuje isključivo u slučaju ugovora o osiguranju koji pokrivaju gubitke nastale nepovoljnim klimatskim prilikama, bolešću životinja ili biljaka, najezdom nametnika ili okolišnim incidentom ili mjerom donesenom u skladu s Direktivom 2000/29/EZ čija je svrha suzbijanje ili sprečavanje bolesti biljaka, ili nametnika koji uništavaju više od 20 % prosječne godišnje proizvodnje poljoprivrednika u proteklom trogodišnjem razdoblju ili prosječne trogodišnje proizvodnje u proteklom petogodišnjem razdoblju, ne uzimajući u obzir najveću i najmanju vrijednost. Stoga ugovor o osiguranju višegodišnjih nasada nije prihvatljiv u podmjeri 17.1."]